Diari Oficial de la Generalitat Valenciana


Sumari del DOGV 6601, del 05-09-2011 (2011/9120)

Informació pública sobre aprofitaments de caça per a l'any 2012 i següents.
---------------------------------------------------------------------------

### Dades del document

Número de DOGV
:   6601

Data del DOGV
:   05-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9120


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública sobre aprofitaments de caça per a l'any 2012 i següents. [2011/9120]  
1. Objecte de l'anunci  
Subhasta per a l'alienació de l'aprofitament ordinari de caça a forests propietat de la Generalitat, a la província de València, gestionades per la Conselleria d'Infraestructures, Territori i Medi Ambient, mitjançant la Llei 3/1993, de 9 de desembre, Forestal de la Comunitat Valenciana, corresponents al pla per a l'any 2012 i següents.  
  
2. Condicions generals de l'aprofitament  
Les subhastes s'han d'adjudicar i regir de conformitat amb el que disposa el capítol IV del títol III de la Llei 43/2003, de Forests quant al contingut bàsic i l'article 30 i següents de la Llei 3/1993, de 9 de desembre, Forestal de la Comunitat Valenciana, com també en el capítol IV del títol IV del Decret 98/1995, pel qual s'aprova el Reglament Forestal.  
  
Així mateix, és aplicable el plec General de Condicions Facultatives pel qual es regeix l'execució dels aprofitaments a les forests publicat en el Butlletí Oficial de la Província de 5 de juliol de 1975; el Decret 485/1962, de 22 de febrer, pel qual s'aprova el Reglament de Forests; la Llei 30/2007, de 30 d'octubre, de Contractes del Sector Públic, i també s'ha de respectar al seu torn, qualsevol figura de protecció especial amb influència sobre aquests aprofitaments com ara parcs naturals, Xarxa Natura 2000, llocs d'importància comunitària (LIC), zones d'especial conservació (ZEC), zones d'especial protecció per a les aus (ZEPA) i semblants.  
3. Condicions especials de l'aprofitament  
Aquests aprofitaments es regulen en els plans tècnics d'ordenació cinegètica, i s'han d'ajustar, si és el cas, al que estableix el plec de condicions tecnico-facultatives per a l'execució d'aprofitaments cinegètics elaborats pels Serveis Territorials de Medi Ambient, els quals estan a disposició de les persones interessades en el Servei Territorial de Medi Ambient de València, tot això segons el que estableix la Llei 30/2007, de 30 d'octubre, de Contractes del Sector Públic; el Decret 485/1962, de 22 de febrer, pel qual s'aprova el Reglament de Forests; la Llei 43/2003, de 21 de novembre, modificada per la Llei 10/2006, de 20 d'abril, de Forests, i la Llei 13/2004, de 27 de desembre, de Caça de la Comunitat Valenciana.   
Així mateix es regeixen pel que disposa el Decret 7/2004, de 23 de gener, del Consell, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen a terreny forestal o els voltants.  
  
4. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar conforme a l'article 49 de la Llei de Contractes del Sector Públic, i acrediten la solvència econòmica, financera i tècnica o professional.  
5. Proposicions  
S'han de presentar en dos sobres tancats.  
5.1. Sobre A: documentació administrativa.  
Que ha de contenir la documentació següent:  
5.1.1. Document que acredite la personalitat jurídica del licitador i, si és el cas, la representació del firmant de la proposició, com també el compliment de les condicions de solvència econòmica, financera, tècnica i professional.  
5.1.2. Declaració jurada en la qual el licitador firme, sota la seua responsabilitat, que no es troba inclòs en cap cas d'incapacitat o incompatibilitat que prevé la Llei de Contractes del Sector Públic i totes les normes de desenvolupament, i que es troba, així mateix, al corrent de les seues obligacions tributàries i de pagaments a la Seguretat Social, segons model que s'acompanya a aquest anunci com annex I.  
5.2. Sobre B: oferta econòmica.  
El qual ha de contenir sols i exclusivament la proposició econòmica, d'acord amb el model que s'acompanya com annex II, que ha de ser degudament emplenat.  
6. Lloc i termini de presentacions de les ofertes  
El termini per a la presentació de les ofertes és des de l'endemà de la publicació d'aquest anunci en el Diari Oficial de la Comunitat Valenciana fins a 7 dies abans de la realització de la subhasta corresponent.  
  
Els sol·licitants han de presentar l'oferta i la documentació corresponent en sobre tancat adreçat al director territorial de la Conselleria d'Infraestructures, Territori i Medi Ambient, en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Igualment, les ofertes poden ser enviades per correu certificat; en aquest cas el licitador ha de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant tèlex, telegrama o telefax en el mateix dia.  
Sense la concurrència d'aquests requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta aquesta no serà admesa en cap cas.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'administració estime fonamental per a l'oferta  
7. Lloc i data de realització  
Les subhastes s'efectuaran en la seu de la Direcció Territorial de la Conselleria d'Infraestructures, Territori i Medi Ambient, a València, carrer de Gregori Gea, 27 - 5a planta en els dies i hora que en l'annex III s'expressen. En cas de resultar desertes les primeres subhastes, se n'efectuaran les segones, sota els mateixos tipus de taxació i condicions, deu dies després, sense avís previ.  
En el cas que resulten desertes les dues subhastes, correspon a la Conselleria d'Infraestructures, Territori i Medi Ambient, anunciar novament la subhasta i si estima que han de mantenir-se les condicions tecnico-facultatives, ho comunicarà al Servei Territorial de Medi Ambient a València.  
8. Causes de resolució del contracte  
Són causes de resolució dels contractes les que a continuació s'indiquen:  
La falta d'adequació al que estableix el plec de condicions tecnico-facultatives per a l'execució de l'aprofitament cinegètic, especificades en l'apartat de clàusules de rescissió d'aquest.  
L'abandó de l'execució del contracte per part de l'empresa contractista. S'entendrà produït l'abandó quan no hi haja execució o aquesta siga manifestament insuficient. En aquests casos, a la vista de l'informe de la Secció Forestal i de la importància ambiental que puga tenir l'execució de l'aprofitament, l'òrgan de contractació pot actuar, si ho estima procedent, optant per la concessió d'un termini per a la represa amb els mitjans exigibles o per la resolució del contracte.  
  
La comissió d'infraccions lleus, greus o molt greus de la normativa ambiental, amb independència de les sancions que figuren en aquesta.  
  
La falta d'esmena, en el termini atorgat en l'acte de conformitat, dels defectes observats en el terreny objecte de l'aprofitament.  
  
La incorrecta execució de l'aprofitament, tant durant l'execució com en l'acte de conformitat, quan s'observen danys en la massa forestal.  
  
La falta d'inici de l'execució del contracte en el termini màxim reflectit quan siga motivat per incompliment injustificat del contractista.  
Les causes de resolució exposades es consideren incompliments essencials de contracte imputables al contractista, i hi escau la confiscació de la garantia i la indemnització dels danys i perjudicis ocasionats, en la quantitat que excedisquen de l'import de la garantia confiscada.  
9. Garantia definitiva  
L'adjudicatari del gaudi ha de constituir una fiança definitiva tal com queda especificat per a cada forest en l'annex III.   
10. Tribunals  
Els litigis derivats d'aquest anunci s'entenen sempre sotmesos als tribunals competents amb jurisdicció a València.  
11. Supletori  
En allò no previst en aquest anunci cal ajustar-se al que disposa la Llei 30/2007, de 30 d'octubre, de Contractes del Sector Públic.  
Els aprofitaments forestals a què es refereix aquest anunci es detallen en l'annex III.  
  
València, 28 de juliol de 2011.- El director territorial: Vicente Collado Capilla.  
  
  
  
  
Annex I  
  
MODEL DE DECLARACIÓ JURADA  
(INCOMPATIBILITAT O INCAPACITAT)  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d'edat, proveït/ïda de DNI/NIF núm. \_\_\_\_\_\_\_\_\_\_\_\_\_\_\_\_\_\_\_\_\_\_, expedit a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declara sota jurament que no es troba incurs/a en cap de les incapacitats, incompatibilitats i prohibicions que prevé la Llei de contractes del sector públic, i que està al corrent del compliment de les obligacions tributàries i amb la Seguretat Social imposades per les disposicions vigents.  
  
(Lloc, data i firma del proponent)  
  
  
  
  
Annex II  
  
MODEL DE PROPOSICIÓ  
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d'edat, proveït/ïda de DNI/NIF núm. \_\_\_\_\_\_\_\_\_\_\_\_\_\_\_\_\_\_\_\_\_\_, expedit a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en nom propi o en representació d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, assabentat/ada dels plecs de condicions tècnic facultatives i economicoadministratives per a contractar mitjançant subhasta l'aprofitament cinegètic ubicat a la forest d'utilitat pública número \_\_\_\_, denominada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, es compromet a satisfer la quantitat d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - (en número i lletra), i a l'exacte compliment de quantes determinacions s'hi consignen.  
  
(Lloc, data i firma del proponent)  
  
  
  
Annex III  
  
  
  
   
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Anexo III  
  
